Hej Heste-nettet. Købte i august sidst år en RDH hoppe (aldrene), så jeg kunne komme igang med lidt ridning igen efter flere års pause pga små børn. Dog synes jeg også hun har en spændende stamtavle og vil gerne avle en beholder til mig selv. HUn har før jeg købte hende fået 3 føl efter  Til info hedder Hoppen KAMILLA AGERLED og der er både billeder og video hvis i går på google og søger. (har ikke selv lavet videoerne og billederne, de er fra tidligere ejer) på forhånd tak 
Jeg har kigget på HesteData og kan se at hun også har været forsøgt ifolet med Onassis uden succes. Så umiddelbart en lidt bøvlet hoppe, som jeg ikke ville købe med avl for øje. Men når nu du har hende og hun er trods alt en rigtig god hoppe, så synes jeg du skal lægge kortene på bordet og forsøge at lave en favorabel aftale med en hingsteholder. Lad det være et vigtigere kriterie for hingstevalg end at finde den helt rigtige hingst.
Så vil jeg finde en god dyrlæge, også selvom det betyder at du må sende hende til Sjælland, og så igen få lavet en god aftale med en hingsteholder. Hvis du finder den rigtige dyrlæge så kan h*n hjælpe dig med eventuel caslick og eventuel hormonbehandling. Få snakket med dyrlægen om at få lavet en biopsi, så tidligt på året som overhovedet muligt, så der er plads til eventuel behandling. Mit bud på en dyrlæge vil være Sten Bo fra Højelse Hesteklinik.
Hvis hun vedvarende kaster, så er der jo noget galt ja. Ja jeg ville også starte op med en biopsi som det allerførste, inden man går videre til evt. at ofre yderligere på en ifoling, der måske igen ender i en kastning. Dernæst, ville jeg også sikre mig, at den ikke er for åben, også se at få den syet, hvis den har den tendens. Det kan nemlig alene udløse en kastning, hvis den er det. Findes der ikke en ordentlig hestedyrlæge på Bornholm? Mvh
Jeg har markeret nogle linjer med rødt, da jeg tænker det passer godt på din hoppe, og det ser udtil at en sådan hoppe bør udredes grundigt inden en ifoling..  er hopper, som tidligere har været søgt ifolet, men som ikke er i fol, eller har føl ved siden. De udgør en meget broget skare, og er ikke nødvendigvis problemhopper. En del af dem må snarere betegnes som uheldige. Mulige problemhopper skal vurderes af dyrlægen, så de kan få den rette hjælp til at sikre en maksimal ifolingschance. Det er lige så vigtigt at undgå at erklære en uheldig hoppe for en problemhoppe, som det er at ignorere en hoppes reelle problemer.  Nogle eksempler på ovenstående kunne være: Hvis de nævnte problemer er hoppernes eneste i forbindelse med deres avlskarriere, kan ingen af dem erklæres for problemhopper. Tvillingedrægtigheder kan dog ofte opdages ved tidlig scanning (før 18. dag), og det ene foster kan søges fjernet. Scanning er den eneste mulighed for at opdage og forebygge tvillingedrægtighed-  er. Disse goldhopper kan være resultater af dårlig brunstkontrol hos hoppeejeren: Brunsten overses eller opdages for sent, så hoppen ikke kommer til hingste-  stationen i tide. Vær sikker på, at brunstkontrollen kan gennemføres korrekt, eller overlad det til hingstestationen! Disse hopper kan have regulære fysiske problemer, som hindrer dem i at blive i fol, eller gå en normal drægtighed igennem. De skal derfor undersøges, og deres forhistorie analyseres. De skal gennemgå en udvidet gynækologisk undersøgelse, hvor skedeåbning, skede, livmoderhals, livmoder og æggestokke vurderes, gerne suppleret med en ultralydsscanning. Udtagelse af materiale til bakteriologisk undersøgelse, og eventuelt til vævsundersøgelse, kan ofte være aktuelt. Resultaterne af disse undersøgelser sammenholdt med hoppens alder og forhistorie skal så resultere i  en handlingsplan for hoppen, samt i en vurdering af dens chance for at blive i fol  og gennemgå en normal drægtighed Det er en udbredt opfattelse at naturlig bedækning eller evt. frigang med hingsten, øger hoppens chancer for at komme ifol. Det er imidlertid kun få af årsagerne til ufrugtbarhed, der kan løses på denne måde. Der findes sandsynligvis enkelte hopper, som har større ifolingschance ved naturlig bedækning end ved insemi-  nering med frisk sæd, men for over 90% af hopperne er forholdet det modsatte, eller der er ingen forskel. vil her til sidst tilføje at jeg selv venter et DV-føl i år, min baggrundsviden om hoppen var, at hun ikke ved tidligere forsøg var kommet ifol, jeg ved ikke hvor mange gange der er forsøgt, så det kan være mange. Hoppen er en BRDH hoppe så jeg tænkte ligesom dig, skulle jeg gøre et forsøg med at ifole. Min dyrlæge kom og scannede og da hoppen stod klar med en perfekt follikel, bestilte jeg transportsæd og hoppen blev insemineret hjemme. Hoppen har nu 12 uger til termin.